ઉત્તરી આયર્લૅન્ડની રાજ્ય (નિયંત્રિત) શાળાઓ ઉત્તરી આયર્લૅન્ડનાં તમામ બાળકો માટે ખુલ્લી છે, અલબત્ત તેમાં મુખ્યત્વે પ્રોટેસ્ટન્ટ અથવા બિન-ધાર્મિક પૃષ્ઠભૂમિ ધરાવનારા જ વાસ્તવિક રીતે તેમાં અભ્યાસ કરે છે. અહીં રોમન કૅથલિકો માટે એક અલગ જાહેર ભંડોળથી ચાલતી શાળા વ્યવસ્થા છે, જો કે રોમન કૅથલિકો રાજ્યની શાળાઓમાં ભણવા માટે મુક્ત જ છે (અને કેટલાક બિન-રોમન કૅથલિકો રોમન કૅથલિક શાળાઓમાં ભણે છે). ઉત્તરી આયર્લૅન્ડમાં હજુ પણ પ્રમુખતયા દે ફેક્ટો ધાર્મિક રીતે વિભાજિત શિક્ષણ પ્રણાલી હોવા છતાં, હવે પ્રોટેસ્ટન્ટ, રોમન કૅથલિક અને અન્ય ધર્મો(અથવા કોઈ પણ નહીં)નાં વિદ્યાર્થીને પ્રવેશ આપવાની બાબતે સંતુલન જાળવવાનો પ્રયાસ કરતી સમન્વિત શાળાઓ વધુ ને વધુ લોકપ્રિય બની રહી છે. પ્રાથમિક શાળા ક્ષેત્રમાં, 40 શાળાઓ (કુલ સંખ્યાના 8.9%) સમન્વિત શાળાઓ છે અને બત્રીસ (કુલ સંખ્યાના 7.2%) શાળાઓ ગેલ્સ્કોઈલેન્ના(Gaelscoileanna) છે.